**Ilves-Hockey Oy** on jääkiekon SM-liigassa pelaavan Tampereen Ilveksen ja seuran A-juniorijoukkueen taustayhtiö sekä SM-liigan yksi osakas. Osakeyhtiö perustettiin kesäkuussa 2000. Tampereen Ilveksen muuta lajitoimintaa ja juniorityötä pyöritetään lähinnä emoseura Ilves ry:n alla. Yhtiön suurimpiin omistajiin kuuluvat muun muassa Ilves ry, Tuukka Rask, Pekka Kantonen, Hannu Meskanen, Risto Jalo, Petri Hietanen, Jyrki Seppä, Antti Nurmikolu, Markku Pekkola, Jyrki Lumme ja Janne Virtanen.

Historia
--------

### Yhdistyksestä osakeyhtiöksi

Osakeyhtiön perustaminen sijoittuu ajankohtaan, jolloin jääkiekon SM-liigan joukkueet muuttivat toimintaansa osakeyhtiömuotoiseksi. Edustusjoukkuetoimintaa oli useimmilla paikkakunnilla pyöritetty aiemmin yhdistysmuotoisena joko osana tai erillään emoseurojen muusta toiminnasta. Pääsarjatason jääkiekko oli 1990-luvulla muuttunut entistä enemmän ammattimaiseksi liiketoiminnaksi, jonka pyörittämiseen yhdistys ei ollut enää tarkoituksenmukainen yhtiömuoto.

Ilveksen SM-liigajoukkue oli eriytynyt jo vuonna 1981 emoseura Ilves ry:stä Liiga-Ilves ry-nimiseen yhdistykseen. Myös 1970-luvulla toiminta oli jonkin aikaa eriytetty emoseurasta Ilves-Markkinointi ry:n vastatessa vuosina 1972–1979 edustusjoukkueen toiminnasta. Liiga-Ilves ry:n toiminta muuttui osakeyhtiömuotoiseksi kesäkuussa 2000, kun tuore osakeyhtiö otti yhdistyksen vastuut ja velat hoidettavakseen. SM-liiga myönsikin Ilves-Hockey Oy:lle 1. kesäkuuta 2000 liigapaikan vain toistaiseksi ja pysyvän paikan saavuttamisen ehtona oli vanhan yhdistyksen velvoitteiden hoitaminen.

1990-luvun lopulla SM-liigan mestaruutta kalliilla joukkueella tavoitelleelle Ilvekselle oli kertynyt muun muassa lähes kahden miljoonan markan edestä maksamattomia urheilijaturvamaksuja vakuutusyhtiö Pohjolalle sekä usean miljoonan markan verovelka, kun Suomen verottajan tulkinta ulkomaalaisten henkilöstöyritysten kautta palkattujen pelaajien ja päävalmentajan palkoista johti mittaviin jälkiveroihin.

### Osakeyhtiön aikakausi

Ilves-Hockey Oy:n ensimmäiset vuodet kuluivat seuran taloutta tervehdyttäessä ja vanhoja velkoja maksaessa. Liiga-Ilves ry:n selvitysmiehestä osakeyhtiön hallituksen puheenjohtajaksi muuttunut Jouni Jääskeläinen ja yhtiön toimitusjohtaja Risto Jalo tekivät valtavan työn seuran taloustilanteen kartoittamisessa, kulujen karsimisessa, velkojen järjestelyssä sekä maksujen hoitamisessa. Vuonna 2001 Ilves-Hockey Oy sai verottajalta todistuksen vanhojen verovastuiden suorittamisesta. Saman vuoden toukokuussa yhtiössä tehtiin niin sanottu toukokuun sopimus, jossa sovittiin muun muassa pääomistaja Manngardin useaan otteeseen lainaaman lisärahoituksen takaisinmaksusta. Sittemmin Manngard on joutunut vahvistamaan osakeyhtiön kassaa uudelleen omalla varallisuudellaan.

Haastavasta lähtötilanteesta selviydyttyään Ilves kuului seuraavilla kausilla enimmäkseen SM-liigan keskikastiin niin urheilullisessa kuin taloudellisessakin mielessä. Ilves-Hockeyn tulos pysyi muutamaa poikkeusta lukuun ottamatta maltillisesti voitollisena. Vuosikymmenen lopulla joukkueen taloudellinen ja urheilullinen tulos lähtivät kuitenkin syöksyyn. 2008–2009 oli ensimmäisen kausi, kun joukkue epäonnistui budjetoinnissa isosti tuloksen jäädessä yli puoli miljoonaa tappiolliseksi. Saman suuruusluokan tappioita tuli sittemmin lisää kolmena perättäisenä vuonna ja samaan aikaan Ilves karsi yhtä kevättä lukuun ottamatta joka kaudella sarjapaikastaan. Kaudella 2012–13 seura sai kohennettua hieman tulostaan, joka jäi kuitenkin edelleen lähes 300 000 euroa tappiolliseksi.

Syksyllä 2012 valittu hallitus ja toimitusjohtaja tekivät koko talven töitä uusien omistajajärjestelyjen eteen ja lopulta 29. heinäkuuta 2013 ilmoitettiinkin, että Vincent Manngard oli allekirjoittanut esisopimuksen Ilves-Hockey Oy:n osakeomistuksensa siirtymisestä Marko Sjöblomille kuuden kuukauden siirtymäajalla. Sjöblom otti välittömästi näkyvän roolin Ilveksen toiminnassa, mutta 14. lokakuuta 2013 ilmoitettiin Manngardin purkaneen esisopimuksen hallituksen suosituksesta. Samalla tiedotettiin, että hallituksen tueksi muodostettava strategiaryhmä auttaa omistusjärjestelyiden valmistelussa uudelta pohjalta.

7. helmikuuta 2017 Manngard myi Ilves-Hockey Oy:n osake enemmistön yhdellä eurolla Ilves ry:lle. Osana omistusjärjestelyjä hän antoi anteeksi velkoja 930 000 euron edestä ja tämän jälkeen seura toteutti osakeannin, jossa merkittiin osakkeita 1 723190 eurolla ja uusia osakkeita merkittin 344.638 kappaletta. Uusia omistajia ovat muun muassa Risto Jalo, Petri Hietanen ja Tuukka Rask. 

23.kesäkuuta 2023 Ilves tiedotti tilikauden ennätystuloksesta, joka oli 2 214000 euroa.

4000 Ilveksen osaketta huutokaupattiin maaliskuussa 2024 hintaan 16,405 euroa

Ilves-Hockey Oy:n toimitusjohtajat ja hallituksen puheenjohtajat
----------------------------------------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Toimitusjohtajat** |
| 2000 - 2004 | Risto Jalo |
| 2004 - 2010 | Esa Honkalehto |
| 2010 - 2012 | Ville Raunio |
| 2012 - 2012 | Jari Hakovirta |
| 2012 - 2013 | Heikki Tarvainen, vt. |
| 2013-2014 | Timo Virolainen |
| 2014-2017 | Esa Honkalehto |
| 2017- | Risto Jalo |

 | 

|  |
| --- |
| **Hallituksen puheenjohtajat** |
| 2000 - 2010 | Jouni Jääskeläinen |
| 2010 - 2012 | Hannu Meskanen |
| 2012 - 2012 | Jari Koivunen |
| 2012 -2017 | Vesa Kainulainen |
| 2017 - 2017 | Risto Jalo |
| 2017- | Jyrki Seppä |

 |

Ilves-Hockey Oy:n hallitus oli perustamisestaan asti huhtikuulle 2010 alkuperäisessä kolmihenkisessä kokoonpanossa:
Jouni Jääskeläinen pj, Vincent Manngard, Erkki Lagerstam. Sittemmin kokoonpano on vaihdellut voimakkaasti joukkueen painiessa sekä urheilullisten että taloudellisten ongelmien kanssa, jonka myötä Ilves-Hockey Oy oli päätyä konkurssiin 2017.

Ilves-Hockey Oy:n tulokset
--------------------------

|  |  |  |  |
| --- | --- | --- | --- |
| **Tilikausi** | **Tulos** | **Liikevaihto** | **Sarjasijoitus** |
| 2000-01 | 680 000 mk | 18,3 mmk | 3. |
| 2001-02 | voitollinen |  | 7. |
| 2002-03 | 23 715 € | 3,60 m€ | 13. |
| 2003-04 | -3 000 € |  | 6. |
| 2004-05 | 2 800 € | 3,65 m€ | 7. |
| 2005-06 | 73 000 € | 3,90 m€ | 6. |
| 2006-07 | 20 000 € |  | 7. |
| 2007-08 | 1 000 € | 4,72 m€ | 8. |
| 2008-09 | -545 000 € | 4,77 m€ | 10. |
| 2009-10 | -576 000 € | 4,43 m€ | 14. |
| 2010-11 | -514 000 € | 4,62 m€ | 8. |
| 2011-12 | -450 700 € | 5,13 m€ | 14. |
| 2012-13 | -271 393 € | 4,90 m€ | 14. |
| 2021-22 | 2 222 000 € | 11,11 m€ | 3. |

Lähteet
-------

* Olli Mustonen: Veijareita & virtuooseja. Tampere: Poika kotiin Oy, 2001. ISBN 952-91-3862-8
* Antero Raevuori & Aarne Honkavaara (toim.): Pelimiehiä, tulisieluja. Tampereen Ilves 50 vuotta, s. 15. Tampere: Ilves ry, 1981. ISBN 951-99323-7-2.

### Viitteet

1. ↑  Juho Pekka Mikola: Rahan lähteillä….  *Jääkiekkolehti*, {{{Vuosi}}}, 2008. vsk, nro 6, s. 15.  Egmont Kustannus. 1238-0903 ISSN ISSN 1238-0903.
2. ↑  Mustonen 2001, s. 395
3. ↑  Antero Raevuori & Aarne Honkavaara (toim.): *Pelimiehiä, tulisieluja. Tampereen Ilves 50 vuotta*, s. 148. Tampere: Ilves ry, 1981. ISBN 951-99323-7-2.
4. ↑  Mustonen 2001, s. 398}}
5. ↑  Mustonen 2001, s. 373–375
6. ↑  Mustonen 2001, s. 378
7. ↑  Mustonen 2001, s. 418
8. 1 2 3  Vain kolme SM-liigan seuraa menestyy taloudellisesti  10.01.2012. Kauppalehti.  Arkistoitu 14.12.2013. Viitattu 23.3.2013.
9. ↑  Ilves-Hockey Oy:n hallituksen tiedote  12.2.2013. Ilves-Hockey Oy. Viitattu 23.3.2013.
10. ↑  Ilves-Hockey Oy:n pääomistaja tehnyt esisopimuksen  29.7.2013. Ilves-Hockey Oy.  Arkistoitu 11.12.2013. Viitattu 7.12.2013.
11. ↑  Ilveksen hallituksen suosituksesta omistusjärjestely purkautuu  14.10.2013. Ilves-Hockey Oy.  Arkistoitu 3.12.2013. Viitattu 7.12.2013.
12. ↑  Ilves on myyty! Lähes miljoonan velat anteeksi, kauppasumma yksi euro *iltalehti.fi*. Viitattu 7.2.2017.
13. ↑  4000 Ilveksen osaketta huutokaupattu – Sampokasino – ihmeelliset pelit *sampokasino.fi*.  8.4.2024. Viitattu 9.4.2024. (englanniksi)
14. ↑  Mustonen 2001, s. 402
15. ↑  Ilves-Hockey Oy:n toimitusjohtaja vaihtuu  25.11.2003. Ilves-Hockey Oy.  Arkistoitu 23.8.2014. Viitattu 23.3.2013.
16. ↑  Ilveksen uusi toimitusjohtaja on Esa Honkalehto  13.2.2004. Ilves-Hockey Oy.  Arkistoitu 6.9.2008. Viitattu 23.3.2013.
17. ↑  Esa Honkalehto yleisurheilun EM-kisojen 2012 pääsihteeriksi  9.4.2010. Ilves-Hockey Oy. Viitattu 23.3.2013.
18. ↑  Ilveksen johtoon Ville Raunio  15.9.2010. Ilves-Hockey Oy.  Arkistoitu 10.7.2014. Viitattu 23.3.2013.
19. 1 2  Ilves-Hockey Oy:n johdossa muutoksia  29.5.2012. Ilves-Hockey Oy.  Arkistoitu 26.8.2012. Viitattu 23.3.2013.
20. 1 2  Hallitusmuutoksia Ilves-Hockey Oy:ssä  18.6.2012. Ilves-Hockey Oy.  Arkistoitu 6.8.2012. Viitattu 23.3.2013.
21. 1 2  ILVES-HOCKEY OY:N KOKO JOHTO EROAA  26.9.2012. Ilves-Hockey Oy.  Arkistoitu 22.8.2014. Viitattu 23.3.2013.
22. ↑  Heikki Tarvainen Ilveksen vt. toimitusjohtajaksi  4.10.2012. Ilves-Hockey Oy.  Arkistoitu 22.8.2014. Viitattu 23.3.2013.
23. 1 2  Ilvekselle uusi toimitusjohtaja  3.6.2013. Ilves-Hockey Oy.  Arkistoitu 26.9.2013. Viitattu 3.6.2013.
24. 1 2
25. ↑  Mustonen 2001, s. 396
26. 1 2  Hannu Meskasesta Ilves-Hockeyn hallituksen puheenjohtaja  29.4.2010. Ilves-Hockey Oy.  Arkistoitu 10.7.2014. Viitattu 23.3.2013.
27. ↑  Ilves-Hockey Oy:lle uusi hallitus  22.10.2012. Ilves-Hockey Oy.  Arkistoitu 22.8.2014. Viitattu 23.3.2013.
28. ↑  Ilves-Hockeyn kausi 2001–2002  9.4.2001. Ilves-Hockey Oy.  Arkistoitu 22.8.2014. Viitattu 23.3.2013.
29. 1 2  Ilves-Hockey Oy teki jälleen positiivisen tuloksen  25.08.2003. Ilves-Hockey Oy.  Arkistoitu 23.8.2014. Viitattu 23.3.2013.
30. 1 2  Ilves-Hockey Oy:n tulos suunniteltua parempi  29.8.2006. Ilves-Hockey Oy.  Arkistoitu 24.8.2014. Viitattu 23.3.2013.
31. 1 2  Ilves-Hockey Oy, Yrityshaku, Taloussanomat Sanoma News Oy.  Arkistoitu 19.12.2013. Viitattu 18.12.2013.
32. ↑  Ilves-Hockey Oy järjestää osakeannin  14.10.2010. Ilves-Hockey Oy. Viitattu 23.3.2013.
33. ↑  Ilves-Hockeyn tappiokierre: Takkiin tuli yli puoli miljoonaa euroa kolmannen kerran  25.11.2011. Aamulehti.  Arkistoitu 19.12.2013. Viitattu 23.3.2013.
34. ↑  Ilves-Hockey Oy järjestää osakeannin  26.11.2012. Ilves-Hockey Oy.  Arkistoitu 22.8.2014. Viitattu 23.3.2013.
35. ↑  Ilves-Hockey Oy:n talous kohentumassa  20.11.2013. Ilves-Hockey Oy. Viitattu 7.12.2013.
36. ↑  Ilves-Hockey Oy:n talous kohentumassa  20.11.2013. Ilves-Hockey Oy. Viitattu 7.12.2013.